Man sterf toe voertuig rolFoto: ER24 ŉ Man is dood nadat die voertuig waarmee hy gery het verskeie kere naby Mooketsi in Limpopo gerol het. Ineke van Huyssteen, woordvoerder van ER24, het gesê paramedici is omstreeks 17:00 na die toneel op die R36 ontbied. Daar het hulle die voertuig op sy sykant teen ŉ boom aangetref. “ŉ Man is binne die voertuig gevind, maar hy het reeds aan sy beserings beswyk. Hy is op die toneel dood verklaar,” het Van Huyssteen gesê. Die oorsaak van die ongeluk is nog nie bekend nie en word ondersoek.